L 3/22 Den Europæiske Unions Tidende 7.1.2010 KOMMISSIONENS AFGØRELSE af 22. december 2009 om afvisning af den løsning, som Østrig har foreslået i henhold til artikel 10 i Rådets forordning (EØF, Euratom) nr. 1553/89 vedrørende beregningen af en kompensation i grundlaget for de egne momsindtægter som følge af begrænsningen af retten til fradrag i momsen, jf. artikel 176 i Rådets direktiv 2006/112/EF (meddelt under nummer K(2009) 10428) (Kun den tyske udgave er autentisk) (2010/8/EU, Euratom) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til traktaten om oprettelse af Det Europæiske Atomenergifællesskab, under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdi- afgiften (), særlig artikel 10, stk. 2, efter høring af Det Rådgivende Udvalg for Egne Indtægter, og ud fra følgende betragtninger: (1), Kompensationen i grundlaget for momsindtægterne er baseret på artikel 6, stk. 4, i forordning (EØF, Euratom) nr. 1553/89, hvori det fastslås, at når en medlemsstat på grundlag af artikel 176 i Rådets direktiv 2006/112JEF af 28. november 2006 om det fælles merværdiafgifts- system (?) begrænser eller udelukker retten til at fradrage momsen i et tidligere led, kan grundlaget for de egne momsindtægter fastlægges, som om  udøvelsen af fradragsretten ikke var begrænset. Dette gælder kun i forbindelse med køb af personbiler og brændstof til dem og udgifter i forbindelse med leasing og leje samt udgifter til vedligeholdelse og reparation af sådanne biler i det omfang, de anvendes til erhvervskørsel. Østrig fore- slog en løsning i flere dele for denne kompensation i dets grundlag for de egne momsindtægter, som omfatter en metode for seks underkategorier. (2) I overensstemmelse med artikel 13, stk. 3, i forordning (EØF, Euratom) nr. 1553/89 behandlede Det Rådgivende Udvalg for Egne Indtægter på sit møde den 10. december 2009 den løsning, som Østrig havde foreslået, i sin helhed. Behandlingen viste, at der var uenighed i udvalget om én af løsningens underkategorier. Denne underkate- gori vedrører den metode, som foreslås for beregning af andelen af privat brug i kompensationen i det harmoni- serede grundlag for de egne momsindtægter. Et udkast til en afgørelse om afslag på denne underkategori i den () EFT L 155 af 7.6.1989, s. 9. (?) EUT L 347 af 11.12.2006, s. 1. løsning, som Østrig havde fremlagt, blev forelagt for Det Rådgivende Udvalg for Egne Indtægter, der afgav en positiv udtalelse den 10. december 2009. (3) — Når der ikke foreligger faktiske oplysninger, kan der anvendes alternative metoder ved beregningen af privat brug. For at sikre, at disse metoder bidrager til en ensartet beregning af kompensationen, bør de baseres på generelt accepterede antagelser. (4) — Østrig kræver, at skattepligtige personer administrerer faktiske oplysninger om privat brug af firmabiler. For at forenkle administrationen har Østrig imidlertid fore- slået en løsning for beregning af privat brug, som omfatter generelle statistiske oplysninger kombineret med afskrivningsregler, der er udarbejdet med henblik på ikke-harmoniseret selskabsskat. Da den foreslåede løsning resulterer i, at andelen af privat brug bliver væsentligt lavere end den andel, som de andre medlems- stater bruger, er den i strid med den krævede ensartethed i beregningen af kompensationen. Den løsning, som Østrig foreslår for beregningen af andelen af privat brug af biler, som er erhvervet af virksomheder, må derfor afvises — VEDTAGET DENNE AFGØRELSE: Artikel 1 Den løsning, som Østrig foreslår for beregningen af andelen af privat brug af biler, som er erhvervet af virksomheder, afvises. Artikel 2 Denne afgørelse er rettet til Republikken Østrig. Udfærdiget i Bruxelles, den 22. december 2009. På Kommissionens vegne Algirdas SEMETA Medlem af Kommissionen